laion/Wikipedia-Exotic huggingface dataset:
צבי אורליאנסקי

צבי אורליאנסקי (נולד ב-1973) הוא צ'לן ישראלי, חבר בטריו מיתרים אראטו ובקאמרטה הישראלית ירושלים. צבי אורליאנסקי סיים בהצטיינות את בית הספר למוזיקה ע"ש בוכמן-מהטה ליד אוניברסיטת תל אביב. בין מוריו היו עוזי ויזל, הלל צרי. הוא המשיך בלימודיו בקונסרבטוריון למוזיקה של ניו אינגלנד בבוסטון, ארצות הברית. בהמשך השתלם, בין השאר, אצל ברנרד גרינהאוס משלישיית בוזאר ואצל דייוויד סויר מרביעיית גוארנרי. אורליאנסקי הופיע עם תזמורות שונות בארץ, בין השאר התזמורת הסימפונית הישראלית ראשון לציון והתזמורת הסימפונית חיפה, בפסטיבלים שונים באירופה וברסיטלים בישראל, אירופה, אוסטרליה וארצות הברית. הוא צ'לן ראשי בקאמרטה הישראלית ירושלים. אורליאנסקי מנגן גם מוזיקה קאמרית, כחבר בטריו מיתרים אראטו. אורליאנסקי הוא בנה של זמרת הסופרן אווה בן-צבי. תחרות פרס קלרמונט מלגת לימודים מקרן התרבות אמריקה-ישראל מלגה מהקונסרבטוריון למוזיקה של ניו אינגלנד צבי אורליאנסקי, באתר Discogs (באנגלית) צבי אורליאנסקי, באתר "הבמה" ואלה תרבות, פרס ראשון לשלישיית טל בתחרות טריו דה טריאסטה באיטליה, 30 במאי 2002 יוטיוב, "אינטרמצו עם אריק", "מרוסיה באהבה"(הקישור אינו פעיל) חברי תזמורת הקאמרטה הישראלית ירושלים, באתר הקאמרטה הישראלית ירושלים
יקב צ'ילאג

יקב צ'ילאג היה יקב בוטיק בישראל, שנוסד ונוהל על ידי הייננית אורנה צ'ילאג. היקב נוסד בשנת 1999 ונסגר בתחילת שנת 2021. יקב צ'ילאג הוקם בשנת 1999 ביהוד על ידי אורנה צ'ילאג, ייננית שלמדה באוניברסיטת מילאנו (אנ') והשתלמה ביקב אנטינורי (אנ') שבטוסקנה, איטליה. כרמי היקב היו פזורים ברחבי הארץ, באזורים המובחרים לגידול ענבי היין: כרמים בגליל, ביניהם כרם בן זמרה, וכרמים במצפה רמון. יקב צ'ילאג היה היקב הראשון שהוקם על ידי אישה ייננית ופעל רבות לקידום תרבות היין בארץ ובעולם. הייצור ביקב נעשה תחת הסיסמה Slow Wine – יין שלוקח את הזמן. עשיית היין ביקב נעשתה ללא האצת תהליכים, ואיפשרה לתנאי ההבשלה והתסיסה להתנהל בזמנם, תוך שימת דגש על עקרונות אקולוגיים וירוקים. שיטת הייצור ביקב שילבה את הידע והסגנון אותם רכשה צ'ילאג באיטליה עם הטרואר והענבים הישראלים ושיקפה את המסורת העתיקה של יצור היין באגן הים התיכון, תוך שימוש ביתרונות שמקנה הטכנולוגיה החדשה. ליקב היו שלוש סדרות עקריות: PRIMO – סדרת הדגל של היקב. סדרת יינות אדומים שהתיישנו זמן ארוך, על טהרת זן ענב יחיד, כדוגמת יין הקברנה סוביניון. SOLO – סדרת יינות אדומים בוגרים שכללה קברנה סוביניון 2005 שנבצר בכרם בן-זמרה בגליל. יין מרלו 2005 שענביו נבצרו בכרם נס־הרים בהרי ירושלים. VIVO – סדרת יינות אדומים צעירה שכללה איחוד זני ענבים שונים בבקבוק אחד כדוגמת בלנד 2006 של קברנה מרלו וסירה מהגליל העליון ומהרי ירושלים. בנוסף לסדרות הקבועות, החל משנת 2012 ייצר היקב יינות לבנים מזנים שונים, ביניהם: סוביניון בלאן, ויונייה, שנין בלאן (אנ') וגווירצטרמינר. אורנה צ'ילאג: הסיפור של אחת הייניות הראשונות בישראל, באתר "און ליף" דניאל רוגוב, מדריך רוגוב ליינות ישראל 2011, תרגום: עמית יריב, טובי, 2011, עמ' 114 ו-323 ירון גולדפישר, שביל היין: טיול ביקבי ישראל, הוצאת קואורדינטה, תל אביב, שנת 2007, עמ' 160 יו ג'ונסון, Pocket Wine Book, 2009, עמ' 217 רוברט פארקר, רשמי טעימה של יינות היקב, באתר CellarTracker.com נטיית כרמים במצפה רמון, באתר Sommelier.co.il אתר האינטרנט הרשמי של יקב צ'ילאג, אורכב בארכיון האינטרנט, ב-14 באפריל 2021 יקב צ'ילאג, ברשת החברתית אינסטגרם יקב צ'ילאג, ברשת החברתית פייסבוק אלון גונן, "השבוע בענף היין 159: קוורטט הרי יהודה והצעות לבאים אחריו, באתר "אכול ושאטו", 14 בדצמבר 2018 Adam Montefiore, Wine Talk: It's a woman's world, The Jerusalem Post, November 11, 2016 יונתן לבני, "השקה לבנה ביקב צ'ילאג", באתר Israel Wines‏, 26 ביוני 2014 שרון ינובסקי קפלן, ‏"להבדיל מגברים, כשנשים רוצות משהו הן עושות אותו", באתר ‏מאקו‏, 1 במאי 2014 רותם מימון, צ'ירס ליידיז: הנשים המובילות בתעשיית היין הישראלית, באתר הארץ, 15 באוקטובר 2012 מתחת לפני השטח – או לאן נעלמה אורנה צ'ילאג?, באתר foodis.co.il‏, 3 בדצמבר 2021 אורכב בארכיון האינטרנט, ב-14 באפריל 2021 דרכים צדדיות ליין טוב, באתר "הרפתקה דוט קום", 27 במרץ 2009
פיירבנקס (פירושונים)

פיירבנקס (באנגלית: Fairbanks) הוא שם משפחה. האם התכוונתם ל... פיירבנקס – עיר במדינת אלסקה שבארצות הברית, קרויה ע"ש צ'ארלס וורן פיירבנקס דאגלס פיירבנקס – שחקן, תסריטאי, במאי ומפיק סרטי קולנוע אמריקאי צ'ארלס וורן פיירבנקס – סגן נשיא ארצות הברית ה-26
הלמנייה

הלמניה היא כלי עבודה ידני המשמש לנעיצת עמוד מתכת, (בדרך כלל צינור או "ברזל זווית") לקרקע. המילה "הלמניה" נגזרת מהמילה העברית "להלום", זאת אומרת להלום בעמוד לנעיצתו בקרקע. הכלי משמש למטרות בנייה וחקלאות. ההלמניה מורכבת מגליל פלדה או ברזל הפתוח בצידו האחד וסגור בצידו השני, החלק הסגור משמש פטיש לנעיצת ברזל הזווית לקרקע, בשני צידי ההלמניה יש ידיות המשמשות לאחיזתה בזמן העבודה. יתרונה של ההלמניה מול פטיש או מקב הוא שהיא "אוחזת" בעמוד הננעץ ומייצבת אותו, ושימוש בה מונע "החטאה" של העמוד שיכולה להתרחש כשמשתמשים באלו. העבודה עם הלמניה יכולה להתבצע בידי אדם אחד באמצעות אחיזה בשתי הידיות או בידי שני אנשים כאשר כל אחד מהם אוחז בידית אחרת וזאת בהתאם לעומס העבודה וקושי הקרקע בה ננעץ העמוד. אתה חייב לי הלמניה באתר קחו את הקיימות בידיים הלמנייה, באנציקלופדיה עין השופט ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
רן קוז'וך

רן קוז'וך (נולד ב-12 בינואר 1981) הוא כדורגלן עבר ישראלי ששיחק בעמדת המגן הימני, וכיום מאמנה של הפועל באר שבע. קוז'וך התחיל את הקריירה שלו במחלקת הנוער של מכבי נתניה. ב-8 בספטמבר 2001 ערך את הופעת הבכורה שלו בקבוצה הבוגרת בהפסד 0–2 להפועל תל אביב. את העונה הוא סיים עם 19 הופעות בליגה. עונה לאחר מכן, רשם רק 12 הופעות כאשר בכולן עלה מהספסל. בקיץ 2003 חתם בעירוני קריית שמונה מהליגה הלאומית, עימה פספס את העלייה לליגת העל במחזור האחרון. עונה לאחר מכן חתם בהפועל ירושלים, בתום העונה חתם בהפועל עכו ובקיץ 2006 חזר לקריית שמונה והיה שותף לעלייה של המועדון לליגת העל לראשונה בתולדותיו. בעונת 2007/2008 מיעט לשחק, אך ב-24 במאי הבקיע את שער הבכורה שלו בקריירה בניצחון 2–3 נגד בית"ר ירושלים. עונה לאחר מכן חזר להרכב הראשון של המועדון, אך בסיום העונה המועדון ירד בחזרה לליגה הלאומית וקוז'וך עזב את המועדון וחתם בהפועל אשקלון והיה שותף לחזרה של המועדון לליגת העל. בקיץ 2010 חתם בהפועל עכו. בעונה הראשונה שלו זכה לדקות משחק רבות, אך בעונתו השנייה במועדון שיחק רק בארבעה משחקים. בקיץ 2012 חזר להפועל אשקלון. בסיום העונה חתם במכבי אום אל-פחם, אך המועדון נקלע לקשיים כלכליים ובינואר 2014 חתם בעירוני קריית גת מליגה א' עימה עלה לליגה הלאומית. בקיץ 2014 חתם בהפועל ניר רמת השרון. ב-6 באוקטובר 2015 חתם בהפועל בית שאן מליגה א'. לאחר סכסוך עם ראשי בית שאן עזב את המועדון כעבור חודשיים. בינואר 2016 חתם בהכח עמידר רמת גן. בקיץ 2016 חתם בהפועל הרצליה בה שיחק עונה אחת. לאחר שאת עונת 2017/2018 התחיל כשחקן חופשי, בינואר 2018 חתם בהפועל באקה אל-גרבייה. בתום העונה פרש מכדורגל פעיל. בתחילת עונת 2018/2019 מונה לעוזרו של בני בן זקן בבני סכנין, לאחר כחודש פוטר מתפקידו. בתחילת העונה חבר למסאי דגו ומונה לעוזרו בהפועל פתח תקווה מהליגה הלאומית בכדורגל. לאחר סיום העונה מונה דגו למאמן עירוני קריית שמונה מליגת העל בכדורגל, וקוז'וך מונה לעוזרו גם בקבוצה זו. בעונת 2020 מונה לעוזר מאמן הפועל חדרה עד סוף העונה. בעונת 2021 מונה לעוזר מאמן מכבי נתניה. בנובמבר 2022 מונה למאמן זמני בעקבות התפטרותו של בני לם, וב-18 בדצמבר מונה למאמן הקבוצה עד סוף העונה.ב-21 בדצמבר 2023 פוטר מתפקידו.ב-4 בינואר 2024 מונה למאמן מכבי פתח תקווה. ב-30 במאי 2024 זכה עם מכבי פתח תקווה בגביע המדינה. לאחר ניצחון 1-0 נגד הפועל באר שבע. ב-2 ביוני 2024 מונה למאמן הפועל באר שבע. מכבי נתניה גביע הטוטו: 2022/2023 מכבי פתח תקווה גביע המדינה: 2023/2024 רן קוז'וך, באתר ההתאחדות לכדורגל בישראל רן קוז'וך, באתר FootballDatabase.eu נכתב פעמים רבות רן קוז'וק, אך לפי עדותו ( הפרק מכבי חיפה פותחת עונה 🔸 רן קוז׳וך על איך מתקדמים עם מכבי נתניה, היחסים עם בני לם, ההחלטות בגמר הגביע בפודקאסט הפודיום, בשירות הזרמת המוזיקה "ספוטיפיי", בדקה 41:45) קוז'וך היא הצורה הנכונה רן קוז'וך: "אף פעם לא הסתרתי שאני רוצה להיות מאמן ראשי", באתר וואלה, 9 בנובמבר 2022 מוטי פשכצקי, ‏רן קוז'וק יאמן את מכבי נתניה עד לסיום העונה, באתר ערוץ הספורט, 12 בנובמבר 2022
ליגת העל של איחוד האמירויות הערביות

ליגת העל של איחוד האמירויות הערביות (בערבית: دوري المحترفين الإماراتي), הידועה גם בשם ליגת המפרץ הערבי (دوري الخليج العربي, בתקשורת הזרה באנגלית נודעת גם בשם: UAE Pro League, או בשם "ADNOC Pro League" מטעמי חסות) היא ליגת הכדורגל הבכירה של איחוד האמירויות הערביות (UAE). הליגה הוקמה כליגה נסיונית בשנת 1973 כ"ליגת הכדורגל של איחוד האמירויות הערביות" אך רק בשנת 2001 הוכרה כליגה מקצוענית רשמית תחת ההתאחדות. בפברואר 2007 הוקמה ועידת הפרו-ליג של איחוד האמירויות, והיא מארגנת את הליגה מאז תחתיה. המועדון הראשון שזכה באליפות הליגה היה אל-ערובה (שארג'ה) בעונת 1973/1974. הקבוצה בעלת מספר האליפויות הגבוה ביותר היא אל-עין, שזכתה ב-14 אליפויות. בליגה יש 14 קבוצות, במסגרת מערכת הליגות האימרייתית שבה יורדות הקבוצות לליגה הראשונה. האלופה בסיום כל עונה עולה לשלב הבתים של ליגת האלופות האסיאתית והקבוצות שמסיימות במקומות 2-3 משתתפות במוקדמות לקראת מפעל זה. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: שמות הקבוצות ותעתיקים משובשים. פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא שמות הקבוצות ומס' הזכויות. אתר האינטרנט הרשמי של ליגת העל של איחוד האמירויות הערביות ליגת העל של איחוד האמירויות הערביות, ברשת החברתית אינסטגרם הליגה נעצרה ובוטלה בגלל מלחמת המפרץ הליגה נעצרה ובוטלה עקב התפרצות נגיף הקורונה
סמילה

סמילה (אוקראינית: Сміла) היא עיר במחוז צ'רקאסי אוקראינה. המידע הקדום ביותר על היישוב נמצא במסמכים של הדוכסות הגדולה של ליטא מ-1542, במקום היה כפר בשם יצקוב-טיאסמינה. בשנות ה-50 של המאה ה-17 החל להופיע השם הנוכחי, סמילה. ב-1660 סמילה עברה לידיה של האיחוד הפולני-ליטאי. בעקבות פלישות של טטרים וטורקים וקרבות בלתי-פוסקים הצטמצמה אוכלוסיית היישוב. ב-1773 היא קיבלה זכויות מגדבורג. בעקבות חלוקת פולין העיר עברה לידיה של האימפריה הרוסית. באמצע המאה ה-19 החלה התפתחות תעשייתית של העיר. ב-1876 העבירו בעיר קו רכבת. ב-4 באוגוסט 1941 העיר נכבשה על ידי הגרמנים ושוחררה על ידי הצבא האדום ב-29 בינואר 1944. פרק זה לוקה בחסר. אנא תרמו לוויקיפדיה והשלימו אותו. שינוי אוכלוסייה של סמילה לאורך השנים: רוסיה רז'ב, רוסיה רוסיה דנילוב, רוסיה ארצות הברית ניוטון, ארצות הברית פולין קנדז'ז'ין-קוז'לה, פולין אוקראינה וטוטינה, אוקראינה אוקראינה קובל, אוקראינה ליטא יאנובה, ליטא גריגורי שטרן - מצביא סובייטי. שלמה שליפר - הרב הראשי של מוסקבה בין השנים 1943–1957. מדיה וקבצים בנושא סמילה בוויקישיתוף אתר האינטרנט הרשמי של סמילה (באוקראינית) "סמילה", באתר JewishGen (באנגלית) אלכסנדר קרוגלוב (רו'), סמיילה, אנציקלופדיה של המחנות והגטאות (כרך II, חלק B, עמ' 1603), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) סמילה, באתר אנציקלופדיה בריטניקה (באנגלית)
איזיום

איזיום (באוקראינית: Ізюм) היא העיר השלישית בגודלה במחוז חרקוב באוקראינה. היישוב הוקם ב-1681 בעקבות הגירה פנים-אוקראינית. מסוף המאה ה-17 ועד סוף המאה ה-18 היה היישוב למרכז חשוב של הקוזאקים. בשנות ה-80 של המאה ה-17 כאן הוקמה טירה שהייתה מורכבת מעיר "הגדולה" ומעיר "הקטנה". ב-1897 באיזיום התגוררו 13,108 תושבים, מתוכם היו 78 אחוזים אוקראינים ו-20 וחצי אחוזים רוסים. בזמן מלחמת העולם השנייה בקרבת העיר התנהלו קרבות קשים במסגרת קרב חרקוב השני. העיר נכבשה על ידי הגרמנים ב-24 ביוני 1942 ושוחררה על ידי הצבא האדום ב-5 בפברואר 1943. במהלך הפלישה הרוסית לאוקראינה ב-2022, העיר הייתה תחת כיבוש צבאי רוסי לאחר קרב קשה. הוא נמשך עד שכוחות אוקראינים כבשו אותה מחדש בספטמבר 2022 כחלק ממתקפת נגד אוקראינית. כתוצאה משחרור העיר התגלה שבמהלך הכיבוש הרוסי, נבזזו כמעט כל בתי המרקחת בעיר על ידי חיילים, בוצע נזק משמעותי לאתר הכנסייה ההיסטורי, ורוב שירותי העיר לאזרחים הופסקו כליל. קייב החלה במתן עזרה ראשונה לתושבים ושיקום שירותי הבריאות והמים של העיר. התגלה לפי המשטרה האוקראינית קבר המונים של 440 קורבנות בעיר . אוכלוסיית איזיום לפי שנים: רוסיה קרסנוגורסק, רוסיה רוסיה ז'וקוב, רוסיה לטביה טוקום, לטביה איזיום, באתר אנציקלופדיה בריטניקה (באנגלית) אתר האינטרנט הרשמי של איזיום (באוקראינית) מדיה וקבצים בנושא איזיום בוויקישיתוף היסטוריה של איזיום (ברוסית) http://database.ukrcensus.gov.ua/PXWEB2007/ukr/publ_new1/index.asp http://demoscope.ru/weekly/ssp/rus_lan_97_uezd.php?reg=1625 מפקד האוכלוסין של האימפריה הרוסית ב-1897. ציקי ברנדוין, תושבי העיר שנכבשה מחדש: "הרוסים .., באתר כיכר השבת, ‏2022-09-13 Kieren Williams, קבר אחים מחריד עם 440 הרוגים נמצא בעיר ששוחררה על ידי כוחות אוקראינים, באתר mirror.co.uk, ‏2022-09-16
וורן ויינשטיין

וורן ויינשטיין (באנגלית: Warren Weinstein;‏ 3 ביולי 1941 – 14 בינואר 2015) היה קבלן יהודי-אמריקאי ודירקטור בחברת "Pakistan for J.E. Austin Associates" אשר מטרתה להגביר תחרותיות עסקית וצמיחה במדינות מתפתחות. ויינשטיין נחטף על ידי פעילי אל-קאעידה באוגוסט 2011 בלאהור שבפקיסטן. הוא נהרג בינואר 2015 בתקיפה אווירית של ארצות הברית בגבול פקיסטן-אפגניסטן, כפי שדיווח הבית הלבן באפריל 2015. ויינשטיין סיים תואר שני ביחסים בינלאומיים, וכן דוקטורט במשפטים וכלכלה באוניברסיטת קולומביה. בשנות ה-70 שימש פרופסור למדעי המדינה באוניברסיטת מדינת ניו יורק באוסוויגו (אנ') (SUNY Oswego), בשנת 1979 עזב כדי להשתתף בפעילות הסוכנות האמריקנית לפיתוח בין-לאומי (USAID). ויינשטיין נחטף על ידי פעילי אל-קאעידה באוגוסט 2011 בלאהור שבפקיסטן. ב-14 בינואר 2015 נהרג בשוגג על ידי כטב"מ אמריקאי בעת פעילות נגד טרור, יחד עם החטוף האיטלקי ג'ובאני לו-פורטו ועם אחמד פארוק, מנהיג אל-קאעידה אמריקאי. דבר מותו התפרסם על ידי הבית הלבן רק ב-23 באפריל 2015. על פי ההודעה, הכוחות האמריקאים לא היו מודעים לנוכחות החטופים במקום התקיפה. הם נהרגו על ידי "התקפת חתימה" המופעלת על פי שיקולי עדות על פעילות המצביעה על סבירות גבוהה למטרות במקום, ללא ידע מי מבצע את הפעילות. אשתו של ויינשטיין, אליין, קראה לפעילות הממשלתית האמריקאית בנושא בעלה "לא רציפה ומאכזבת" בעקבות ההודעה, בדומה לקריאות שנשמעו מהורי הרוגים אחרים, כולל ג'יימס פולי וקיילה מולר (אנ'). "אנו מקווים שמות בעלי ואחרים אשר התמודדו עם טרגדיות דומות בחודשים האחרונים יגרמו סוף סוף לממשלה לקחת ברצינות את האחריות שלה ותכונן שיתוף פעולה ברור ורציף בתמיכה בחטופים ומשפחותיהם", הודיעה בקריאה לתקשורת. אובמה מגן על הביון האמריקאי לאחר מות החטופים, Times of Israel, אפריל 2015 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צ'והוייב

צ'והוייב (באוקראינית: Чугуїв) היא עיר במחוז חרקוב אוקראינה. היישוב הוקם על ידי קוזאקים אוקראינים וחיילים רוסים ב-1638 במטרה לשמור על גבולותיה של רוסיה מפני פלישות של שבטים נוודים. ב-1639 במקום הוקמה טירה. ב-1780 צ'והוייב קיבלה מעמד של עיר. ב-1897 התגוררו בעיר 12,500 תושבים, מתוכם 86 אחוזים אוקראינים ו-9 אחוזים רוסים. העיר נכבשה על ידי הגרמנים ב-30 באוקטובר 1941 ושוחררה על ידי הצבא האדום ב-10 בפברואר 1943. פולין סטרי סונץ', פולין מדיה וקבצים בנושא צ'והוייב בוויקישיתוף אתר האינטרנט הרשמי של צ'והוייב (באוקראינית) http://demoscope.ru/weekly/ssp/rus_lan_97_uezd.php?reg=1622 מפקד האוכלוסין של האימפריה הרוסית מ-1897.
Get Me Bodied

"Get Me Bodied" הוא שיר של הזמרת האמריקאית ביונסה מאלבום האולפן השני שלה B'Day. השיר יצא כסינגל החמישי מן האלבום ב-10 ביולי 2007. השיר הופק על ידי קאסים דיקן, שון גארט וביונסה, ואף נכתב על ידם יחד עם מקבה רידיק, אנג'לה ביינס ועם אחותה של ביונסה, סולאנג' נואלס. "Get Me Bodied" הוא שיר מסוג R&B, דאנסהול, ו-Bounce (אנ') עם השפעות של רגאיי. השיר קיבל ביקורות חיוביות ממבקרי מוזיקה, ששיבחו את צלילי השיר ושירה של ביונסה. האגודה האמריקנית של מלחינים, מחברים, ומוציאים לאור בחרה בשיר לשיר ה-R&B הטוב ביותר לשנת 2007. השיר הגיע תחילה למקום ה-68 במצעד הבילבורד הוט 100, ובשל וידאו ויראלי הגיע לשיא חדש של 46 במצעד בשנת 2013. לשיר יצא וידאו קליפ אשר הופק על ידי ביונסה ואנתוני מנדלר. קליפ השיר נוצר בהשראת ריקוד הפרוג מהעיבוד הקולנועי של המחזמר מברודוויי "Sweet Charity" מאת בוב פוסי. בקליפ נראית ביונסה יחד עם חברותיה קלי ומישל מלהקת העבר דסטיניז צ'יילד ואף גם עם אחותה סולאנג' יוצאת עם שמלת ערב ותסרוקת מלימוזינה ומתחילה לרקוד ולשיר ברחבת הריקודים לאורך כל השיר. בחודש אפריל 2011, הקליטה מחדש ביונסה את השיר עם שינוי בכמה מילים תחת השם "Move Your Body", את זאת עשתה למען הקמפיין "!Let's Move" אותו יזמה כדי להילחם בהשמנה בקרב ילדים ונערים. לגרסה זו יצאה גם כן וידאו קליפ בוא נראית ביונסה רוקדת עם תלמידים בחדר אוכל בבית ספר תוך כדי מילות השיר ובסופו נוגסת בתפוח. מידע על היצירה "Get Me Bodied" באתר מיוזיק בריינז סרטון השיר "Get Me Bodied" באתר יוטיוב
פרבומייסקיי

פרבומייסקיי (אוקראינית: Первомайський) היא עיר במחוז חרקוב אוקראינה. היישוב הוקם ב-1869, תחילה בתור תחנת רכבת של הקו קורסק-חרקוב-סבסטופול. השם הראשון שניתן לו היה ליחצ'ובה (אוקראינית: Лихачове). עד ה-1 בספטמבר 1917 היה חלק מהאימפריה הרוסית, החל מדצמבר 1922 חלק מהרפובליקה הסובייטית הסוציאליסטית האוקראינית. ב-1927 חיו כאן 56 תושבים ב-13 משפחות, שנה מאוחר יותר הגיע מספר המשפחות ביישוב כבר ל-85. גידול אוכלוסין זה נבע בעיקר מהתפתחות תעשייתית ודרישה לעובדים. ב-1939 חיו כאן 640 תושבים. היישוב נכבש על ידי הגרמנים ב-20 באוקטובר 1941, הוא שוחרר ונכבש מספר פעמים. שוחרר סופית על ידי הצבא האדום ב-16 בספטמבר 1943. ב-24 ביוני 1952 שמו של היישוב שונה לפרבומייסקיי. בדצמבר 1991 פרבומייסקיי קיבלה מעמד של עיר. מדיה וקבצים בנושא פרבומייסקיי בוויקישיתוף אתר האינטרנט הרשמי של פרבומייסקיי
גליפולי

גליפולי (בטורקית: Gelibolu Yarımadası; ביוונית: Καλλίπολις‏, Kallipolis) הוא חצי אי בתראקיה הטורקית, חלקה האירופי של טורקיה, הנושק בצד מערב לים האגאי ובצד דרום למצרי הדרדנלים. בהיותה מוגנת מרוחות ובעלת אספקת מים שופעת, שלטה העיר על השיט בדרדנלים ועל הכניסה לים מרמרה. מקור השם גליפולי במלה היוונית "קאליפוליס" (Καλλίπολη), שפירושה "העיר היפה". בעת העתיקה נקרא חצי האי הכרסונסוס התראקי. ב-1204 נכבשה קונסטנטינופול על ידי הצלבנים של מסע הצלב הרביעי. במסגרת חלוקת השלל בין האימפריה הלטינית לבין הוונציאנים הוענקה גליפולי לדוג'ה של ונציה, אנריקו דאנדולו. לוונציאנים לא היה כוח צבאי מספיק להחזיק את העיר והביזנטים קיבלו אותה לידיהם. ב-1354 הייתה רעידת אדמה. העות'מאנים ניצלו את המצב והשתלטו על המקום. ב-1366 התקיים מסע הצלב של אמדיאוס, אחיינו של הקיסר יוחנן החמישי, וגליפולי נכבשה על ידי הביזנטים. ב-1376 העות'מאנים והגנואזים עזרו לאנדרוניקוס הרביעי לחזור לקונסטנטינופול ובתמורה קיבלו חזרה את גליפולי. מערכת גליפולי מדיה וקבצים בנושא גליפולי בוויקישיתוף place/Gallipoli-Peninsula גליפולי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של טורקיה. אתם מוזמנים לתרום לוויקיפדיה ולהרחיב אותו.
פלסנסיה

פלסנסיה (בספרדית: Plasencia) היא עיר במחוז קסרס הנמצאת בקהילה האוטונומית אקסטרמדורה שבמערב ספרד. לפלסנסיה מיקום אסטרטגי על כביש דה לה פלטה והיא ממוקמת על גדות נהר חרטה (Río Jerte). פלסנסיה הייתה מיושבת על ידי רומאים וערבים עד המאה ה-12, אז נכבשה על ידי אלפונסו השמיני ואוכלסה מחדש. בתחילת המאה ה-15, משפחת האצולה של האזור עברה אל העיר וקבעה את מראה ופני העיר כיום. מבנה ימי הביניים שמאפיין אותה יכול להראות בבירור את שרידי הקירות של העיר, ביניהם מגדלים ושערים, כמו שער השמש או שער מריה הקדושה. פלסנסיה מאופיינת בשימור תדמית וחיי ימי הביניים, כמו גם הרחובות בה שניכרים במראה האופייני לתקופה. במרכז פלסנסיה שוכנת הכיכר המרכזית פלאסה מאיור (Plaza Mayor) המהווה את מקום המפגש המרכזי של העיר, במיוחד כאשר מציינים אירועים וחגיגות בסדר גודל משמעותי, כמו חגיגות יום שלישי הגדול, שהוא פסטיבל תיירות. בסביבת אותו המקום שוכנת העירייה. בעיר ארמונות, בתי אצולה ומבני דת בעלי חשיבות גדולה המרכיבים את הרובע העתיק הייחודי של העיר. אחד משני האוספים ההיסטוריים הייצוגיים ביותר של העיר הוא בנייתן של שתי הקתדרלות, הקתדרלה הישנה והקתדרלה החדשה; הישנה מעוצבת בסגנון רומנסקי, למרות העובדה שהחלה להיבנות במאה ה-13, לעומת האלמנטים הגותיים והרנסאנסים הרבים המצויים בחדשה. ההבדל נעוץ בעובדה שהסגנונות האמנותיים מאירופה הגיעו באיחור לאקסטרמדורה בשל היותה הגבול בין המלכים הנוצרים לבין מוסלמים. כך יצא מצב שכאשר הסגנון הרומנסקי הגיע לצפון חצי האי האיברי במאה ה-10 והמאה ה-11, באזור אקסטרמדורה לא נבנו מבנים בסגנון זה עד המאה ה-13. בפלסנסיה אתרי תיירות ואתרים כלליים רבים. רשימה חלקית: פרס אנקיסו, מוזיאון אתנוגרפי-טקסטיל. ארמון מיראבל, בו קיים אוסף ציד. מקדש הבתולה של אורצ'רד. הפארק הלאומי מונפרגואה. המנזר של סנטו דומינגו, ניתן ליהנות באזור ממאכלים האופייניים למחוז. התעשיות העיקריות עוסקות בעיבוד כותנה, שימור ועיבוד טבק ושימורי בשר. תעשיות נוספות בעיר כוללות שמן זית, שמן סויה, פלפל, תאנים ומזון לבהמות. מדיה וקבצים בנושא פלסנסיה בוויקישיתוף אתר האינטרנט הרשמי של פלסנסיה (בספרדית) Turism in Plasencia(הקישור אינו פעיל), באתר Turism in Spain (באנגלית) נתונים כלליים על פלסנסיה, באתר Entidades Locales (בספרדית) פלסנסיה, באתר אנציקלופדיה בריטניקה (באנגלית) פלסנסיה, ברשת החברתית אקס (טוויטר) פלסנסיה, ברשת החברתית אינסטגרם פלסנסיה, סרטונים בערוץ היוטיוב
צבעוניים

האם התכוונתם ל... צבעוני – סוג צמח במשפחת השושניים. ר' גם שיגעון הצבעונים צבעוניים (משפחת דגים) (שם מדעי: Pseudochromidae, שם אנגלי: Dottybacks) - משפחת דגים טרופיים צבעוניים (פרפרים) – משפחת פרפרים צבעוניים (קבוצה) – כינוי גזעני ולא תקין פוליטית, שנהג בעבר, לכינוי אנשים שאינם אירופאיים. מחליף אותו כיום הביטוי People of color. צבעוניים (קבוצה אתנית) – (באנגלית: Coloured), קבוצה אתנית גדולה בדרום אפריקה המורכבת מבני תערובת גזעים צבעונים הוצאה לאור צבעון (פירושונים) צבע (פירושונים)
שחף וולמן

שחף וולמן (נולדה ב-9 בינואר 1986) היא יוצרת מוזיקלית, כותבת ומלחינה ישראלית. וולמן גדלה ברעננה וברמת גן ולמדה לנגן מגיל צעיר על קלידים. בנעוריה, החלה לכתוב ולהלחין. משנת 2005 שותפה לכתיבה והלחנה עבור מגוון רחב של אלבומים ואמנים ישראלים, ביניהם: יהודה פוליקר ("תבוא"), גלי עטרי ("לא מאוחר"), רמי קלינשטיין ("בינו לבינה", "מכולם", "יפה שבא לבכות"), מירי מסיקה ("מפחד עלייך"), שיר לוי ("יום אחד תבקשי", "במרחק", "אל תדאג") שירי מימון ("שבי לרגע", "ממשיכה מכאן"), פאר טסי ("בשלושים לעשירי"), אריק סיני ("חדשות מליל אמש"), פיטר רוט ("הולך לי הפוך"), עידן יניב ("איך אוכל לשמח אותך"), שרון חזיז ("מראה מראה"),ישי לוי וסגיב כהן ("על גג העולם"), סגיב כהן ("יש בחוץ חיים", "יפה שעה אחת קודם"), להקת שלווה ("סיבות למסיבות") מנור שבת ("רקפת"), האחיות כרקוקלי ("מי אם לא את", "כאן ועכשיו"), חני נחמיאס ("חני בארץ ההצגות"), גרסה עברית לפסקול הסרט של חברת וולט דיסני, "היי סקול מיוזיקל" ועוד. את השיר הראשון שהתפרסם בביצועה ("מאז ועד היום") עיבד והפיק מוזיקלית דניאל סלומון. כתבה, הלחינה ואיירה שירים לילדים בספר ובדיסק "חלונות קסומים", כתבה והלחינה לספרים מנגנים, צעצועים וערוצי ילדים. בנוסף, עוסקת מעל עשור בקופירייטינג ומנחה סדנאות פזמונאות באופן פרטי, במכללת BPM ובסטודיו "גרופ מיוזיק" שייסד בעלה המוזיקאי, אמן הגיטרות אבירם גרופר. וולמן זוכת פרס אקו"ם ע"ש עלי מוהר לעידוד פרסום היצירה לשנת 2013. "ממריאים" - היי סקול מיוזיקל (2007) "שבי לרגע" - שירי מימון (2008) "יום אחד תבקשי" - שיר לוי (2010) "איך אוכל לשמח אותך" - עידן יניב (2012) "מראה מראה" - שרון חזיז מתוך פרויקט שמים (2014) "שש בבוקר" - "שש בבוקר" בביצוע שירלי מקאלן, מתוך "פרויקט שמים", קליפ באירוח לוסי דובינצ'יק (2015) "יש בחוץ חיים" - סגיב כהן מתוך פרויקט שמים (2015) "בינו לבינה" - רמי קלינשטיין (2015) "מכולם" - רמי קלינשטיין (2015) "הולך לי הפוך" - פיטר רוט (2015) "מאז ועד היום" - שחף וולמן (2016) "מפחד עלייך" - מירי מסיקה (2018) "יפה שבא לבכות" - רמי קלינשטיין (2018) "תבוא" - יהודה פוליקר (2018) "על גג העולם" - ישי לוי וסגיב כהן (2019) "לא מאוחר" - גלי עטרי (2020) שחף וולמן, במיזם "אישים" לתיעוד היצירה הישראלית שחף וולמן, באתר שירונט שחף וולמן, באתר ספוטיפיי שחף וולמן, באתר MusicBrainz (באנגלית) שרון חזיז: "קחו בפרופורציות את הפוטושופ", באתר ynet, 10 בנובמבר 2014 אסף נבו, ‏פרוייקט "שמיים": שירלי מקאלן שרה "שש בבוקר", באתר ‏מאקו‏, 23 בדצמבר 2014 נועה הרשקוביץ‏, הזוכים בפרסי אקו"ם: עידן רייכל, אביתר בנאי ואחרים, באתר וואלה, 16 בינואר 2014 "יום אחד תבקשי" "איך אוכל לשמח אותך" "מראה מראה" "יש בחוץ חיים" "בינו לבינה" "מכולם" "הולך לי הפוך" "מאז ועד היום" מירי מסיקה, בביצוע מפחד עלייך, סרטון באתר יוטיוב (אורך: 3:27) רמי קליינשטיין, בביצוע יפה שבא לבכות, סרטון באתר יוטיוב (אורך: 4:04) יהודה פוליקר, בביצוע תבוא, סרטון באתר יוטיוב (אורך: 4:24) ישי לוי וסגיב כהן, בביצוע על גג העולם, סרטון באתר יוטיוב (אורך: 3:00) גלי עטרי, בביצוע לא מאוחר, סרטון באתר יוטיוב (אורך: 3:31) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ירון בעל החלונות

ירון בעל החלונות היא קלטת ילדים משנת 1993 בכיכובם של ירון לונדון, רמי ברוך, שרית סרי ואסף איש שלום. הקלטת משלבת שירים כגון "אני אוהב לשרוק ברחוב", "עולם הפוך", "התפייסות" (שמוכר גם כשיר של אריק איינשטיין) ו"פרת משה רבנו" - עם סיפורים קצרים בנושאים שונים. סיפורים בקלטת: בתחילת הקלטת מובא לנו סיפורו של ירון הילד (ספק אמת, ספק בדיה) על האופן שבו למד לקרוא באמצעות אותיות צבעוניות שצייר יחד עם סבו. זאת, חרף התנגדות סבתו ללימודי הקריאה ("איזה מן עיסוק זה לתינוק ללמוד לקרוא?" תהתה הסבתא) סבו של הילד למד כבר בגיל צעיר "ללמוד בתורה וגם לכתוב", לדבריו, כך ש"גם הוא (הילד) יכול".על תליית האותיות על הקירות מגיבה הסבתא "זה לא בית, זה קרקס!" תוך החמצת פנים רבת משמעות. הפרויקט עלה יפה-הילד הבחין פתאום באותיות הרבות סביבו ואף הצליח לקרוא את הצירוף "רינה ודינה קונדיטוריה". העובדות הנ"ל ריגשו את סבו וסבתו עד כדי בכי ממש. סיפור אחר מספר לנו על אורי, בגילומו של רמי ברוך, שעובר לבית חדש ומתיידד עם הדמויות שבציוריו, כאשר חש בדידות במקום החדש שבו גר. ישנו סיפור נוסף על הסבתא שרוכבת על אופניים (שרית סרי בתפקיד שמזכיר את דמות הסבתא בסיפור האותיות ומעט את דמותה בסרט מר באום. יום אחד, גונבים לה את האופניים. התפתחות העניינים אינה ברורה (ההסבר המובא בהמשך מראה שסיפורים משתנים ככל שהם מובאים ממקורות שונים בזמנים שונים) ממש בסוף הקלטת ניתן לראות ולשמוע את ירון לונדון מספר את משל הארנבת ("מדוע אין זנב לארנבת") של חיים נחמן ביאליק. הקלטת הופקה על ידי משרד החינוך והתרבות (ת"ל), המרכז לטכנולוגיה חינוכית, עם עובד, קלסיקלטת, אולפני הבירה ירושלים ׁׁוים הפקות.